b'\n_START_ARTICLE_\nTante Blanco\n_START_SECTION_\nVida\n_START_PARAGRAPH_\nVa estudiar en la seva joventut en diversos col\xc2\xb7legis de capellans i posteriorment tres anys a la Universitat Laboral de Gij\xc3\xb3n, per despr\xc3\xa9s comen\xc3\xa7ar a estudiar filologia hisp\xc3\xa0nica a la Universitat d\'Oviedo.\n_START_SECTION_\nLos Berrones\n_START_PARAGRAPH_\nL\'any 1989 va apar\xc3\xa8ixer en l\'escena musical asturiana, juntament amb el grup Los Berrones, amb un senzill que portava \xc3\xbanicament dues can\xc3\xa7ons: Nun yes t\xc3\xba (en asturi\xc3\xa0: No ets tu) i Tais de yogurt (en asturi\xc3\xa0: Esteu de iogurt). Aquest disc va ser un \xc3\xa8xit en el panorama musical asturi\xc3\xa0, arribant a esgotar-se l\'edici\xc3\xb3 de 2000 c\xc3\xb2pies la primera setmana que va arribar a les tendes._NEWLINE_L\'any 2005 abandona el grup per dedicar-se a altres projectes.\n_START_SECTION_\nHestories piqui\xc3\xb1ines\n_START_PARAGRAPH_\nL\'any 1998, Tante Blanco s\'estrena com a escriptor publicant "Hestories piqui\xc3\xb1ines" (en asturi\xc3\xa0: Hist\xc3\xb2ries petitones). En els anys 2000/2004 va intentar tirar endavant un projecte audiovisual en format de s\xc3\xa8rie de dibuixos animats per a televisi\xc3\xb3 juntament amb ANIMASTUR, tal com explica en el llibre, per\xc3\xb2 la falta de fons i mitjans econ\xc3\xb2mics va fer impossible dur a terme aquest projecte.\n_START_SECTION_\nEn la TPA\n_START_PARAGRAPH_\nAmb l\'arribada de la televisi\xc3\xb3 auton\xc3\xb2mica d\'Ast\xc3\xbaries, la TPA, Blanco es va dedicar a fer mon\xc3\xb2legs en asturi\xc3\xa0 per al programa Al Aldu: La Risi\xc3\xb3n, en el qual va ser guionista i int\xc3\xa8rpret.\n_START_SECTION_\nCarrera en solitari\n_START_PARAGRAPH_\nL\'any 2009, despr\xc3\xa9s diversos anys de diversos projectes, repr\xc3\xa8n la seva carrera musical, ara en solitari. Amb el nom de Stroza publica el seu primer treball amb el t\xc3\xadtol \xc2\xabM\xc3\xbasica de garraf\xc3\xb3n\xc2\xbb, amb lletres tant en asturi\xc3\xa0 com en castell\xc3\xa0. \xc3\x89s tamb\xc3\xa9 rese\xc3\xb1able la composici\xc3\xb3 de l\'Himne del centenari per al club de futbol de Llaviana, el Real Tit\xc3\xa0nic, aix\xc3\xad com un altre himne compost per l\'escola de futbol lavianesa ALCAVA.'